Sinisellä merkitty lopputurnaukseen päässeet joukkueet, punaisella karsiutuneet joukkueet, oranssilla merkityt valtiot eivät osallistuneet ja harmaalla merkityt eivät ole FIFAn jäseniä.
**Vuoden 2011 jalkapallon naisten maailmanmestaruuskilpailujen karsinnat** pelattiin huhtikuusta 2009 marraskuuhun 2010. Karsinnoista pääsi lopputurnaukseen 15 maata isäntämaa Saksan lisäksi.

Aasia
-----

AFC:n karsinnat toteutettiin siten, että Aasian-mestaruuskilpailujen 2010 kolme parasta joukkuetta pääsivät turnaukseen. Turnauksen voitti Australia, joka voitti loppuottelussa Pohjois-Korean rangaistuspotkukilpailuissa 5–4. Kolmanneksi sijoittui Japani. Yhteensä karsintoihin osallistui 17 maata.

Afrikka
-------

CAFin karsinnat olivat samalla Afrikan-mestaruuskilpailut. Ne pelattiin 2010. Turnauksen loppuotteluun päässeet joukkueet pääsivät myös maailmanmestaruuskilpailujen lopputurnaukseen. Afrikan mestariksi nousi Nigeria, joka voitti loppuottelussa Päiväntasaajan Guinean 4–2. Yhteensä karsintoihin osallistui 24 maata.

Etelä-Amerikka
--------------

CONMEBOLin karsinnat olivat samalla Etelä-Amerikan mestaruuskilpailut (Sudamericano Femenino). Turnauksen kaksi parasta joukkuetta karsiutui MM-kilpailujen lopputurnaukseen. Brasilia voitti turnauksen ennen Kolumbiaa. Yhteensä karsintoihin osallistui 10 maata.

Eurooppa
--------

UEFA oli ainoa maanosaliitto, joka järjesti erillisen karsintaturnauksen. Karsintoihin osallistui 41 maata, jotka jaettiin 8 lohkoon. Lohkojen voittajat jatkoivat jatkoivat jatkokarsintoihin, jossa joukkueet järjestettiin menestyksen mukaan järjestykseen, joka määritti tulevan vastustajan. Menestys määräytyi sekä karsinnoista että vuoden 2009 EM-kilpailuista. Otteluparien voittajat pääsivät lopputurnaukseen, ja häviäjät karsivat paikasta yhteiskarsintaotteluun CONCACAFin karsintojen kolmatta vastaan. Lopputurnaukseen selviytyivät Ranska, Englanti, Norja ja Ruotsi. Italia hävisi CONCACAFin karsintojen kolmannelle Yhdysvalloille jatkokarsinnoissa.

Oseania
-------

OFC:n ainoa lopputurnauspaikka määräytyi vuoden 2010 OFC:n mestaruuskilpailujen mukaan. Mestaruuden voitti Uusi-Seelanti, joka voitti loppuottelussa Papua-Uusi-Guinean 11–0. Yhteensä karsintoihin osallistui 8 maata.

Pohjois- ja Keski-Amerikka
--------------------------

Vuoden 2010 CONCACAF Gold Cup toimi samalla Pohjois- ja Keski-Amerikan karsintaturnauksena. Turnauksen voittaja Kanada sekä toinen Meksiko pääsivät suoraan MM-kilpailujen lopputurnaukseen. Turnauksen kolmas Yhdysvallat joutui karsimaan Italian kanssa viimeisestä paikasta lopputurnaukseen. Yhdysvallat voitti jatkokarsinnan yhteismaalien 2–0.

Kilpailuihin päässeet maat
--------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Joukkue | PVM | Karsintatapa | Ranking (5/2011) | Os. |
| --- | --- | --- | --- | --- |
| Eurooppa (UEFA) 4+1 paikkaa |
|  Saksa | 30. lokakuuta 2007 | Isäntämaa | 2. | 6 |
|  Ranska | 15. syyskuuta 2010 | Jatkokarsintojen voittaja | 7. | 2 |
|  Norja | 15. syyskuuta 2010 | Jatkokarsintojen voittaja | 9. | 6 |
|  Ruotsi | 16. syyskuuta 2010 | Jatkokarsintojen voittaja | 5. | 6 |
|  Englanti | 16. syyskuuta 2010 | Jatkokarsintojen voittaja | 10. | 3 |
| Aasia (AFC) 3 paikkaa |
|  Australia | 27. toukokuuta 2010 | 2010 AM-kilpailujen mestari | 11. | 5 |
|  Pohjois-Korea | 27. toukokuuta 2010 | 2010 AM-kilpailujen toinen | 8. | 4 |
|  Japani | 30. toukokuuta 2010 | 2010 AM-kilpailujen kolmas | 4. | 6 |

 | 

| Joukkue | PVM | Karsintatapa | Ranking (5/2011) | Os. |
| --- | --- | --- | --- | --- |
| Pohjois- ja Keski-Amerikka (CONCACAF) 3 paikkaa |
|  Kanada | 5. marraskuuta 2010 | Gold Cupin voittaja | 6. | 5 |
|  Meksiko | 5. marraskuuta 2010 | Gold Cupin toinen | 22. | 1 |
|  Yhdysvallat | 27. marraskuuta 2010 | CONCACAF/UEFA jatkokarsinnan voittaja | 1. | 6 |
| Etelä-Amerikka (CONMEBOL) 2 paikkaa |
|  Brasilia | 19. marraskuuta 2010 | Etelä-Amerikan mestari | 3. | 6 |
|  Kolumbia | 21. marraskuuta 2010 | Etelä-Amerikan toinen | 31. | 1 |
| Afrikka (CAF) 2 paikkaa |
|  Nigeria | 11. marraskuuta 2010 | 2010 AM-kilpailujen voittaja | 27. | 6 |
|  Päiväntasaajan Guinea | 11. marraskuuta 2010 | 2010 AM-kilpailujen toinen | 61. | 1 |
| Oseania (OFC) 1 paikkaa |
|  Uusi-Seelanti | 8. lokakuuta 2010 | Oseanian mestari | 24. | 3 |

 |

Lähteet
-------

1. 1 2 3 4 5 6  FIFA Women's World Cup: Qualifiers FIFA.  Arkistoitu 28.4.2013. Viitattu 27.6.2011. (englanniksi)
2. ↑  AFC Preliminaries FIFA.  Arkistoitu 17.5.2013. Viitattu 27.6.2011. (englanniksi)
3. ↑  CAF Preliminaries FIFA.  Arkistoitu 12.7.2011. Viitattu 27.6.2011. (englanniksi)
4. ↑  CONMEBOL Preliminaries FIFA.  Arkistoitu 12.7.2011. Viitattu 27.6.2011. (englanniksi)
5. ↑  UEFA Preliminaries FIFA.  Arkistoitu 12.7.2011. Viitattu 27.6.2011. (englanniksi)
6. ↑  UEFA Preliminaries - Second Stage FIFA.  Arkistoitu 12.7.2011. Viitattu 27.6.2011. (englanniksi)
7. 1 2  Play-off CONCACAF/UEFA FIFA.  Arkistoitu 12.7.2011. Viitattu 27.6.2011. (englanniksi)
8. ↑  OFC Preliminaries FIFA.  Arkistoitu 12.7.2011. Viitattu 27.6.2011. (englanniksi)
9. ↑  CONCACAF Preliminaries FIFA.  Arkistoitu 12.7.2011. Viitattu 27.6.2011. (englanniksi)
10. 1 2  FIFA/Coca-Cola Women's World Ranking FIFA.  Arkistoitu 4.3.2010. Viitattu 27.6.2011. (englanniksi)